15 Иерусалимге келдилер. Иисус Öргööгö кирип, Öргööдö садыжып ла садып алып турган улусты сÿрÿп баштады. Акча солычылардыҥ столдорын, кÿÿле садаачылардыҥ такталарын аҥтарды.16 Öргööниҥ ичиле кижи неме алып jÿрбезин деп, токтодып турды.17 Олорды ÿредип, айтты:— Бичилбеген беди: «Мениҥ айлым ончо калыктардыҥ мÿргÿйтен айылы деп адалар»?Слер дезе оны тонокчылардыҥ уйазыэдип алдыгар.18 Улу абыстар ла бичикчилер мыны угала, Оны öлтÿрер эбинбедиредилер. Олор Оноҥ коркып jÿргендер, нениҥ учун дезе калык ончозы Оныҥ ÿредÿзин кайкап турган.19 Эҥир кирерде, Ол каладаҥ чыгып барды.20 Эртен тура öдö барадып, смоква агажы тазылына jетире кургап калганын кöрдилер. 21 Петр эске алынып, Ого айтты:— Ÿредÿчи, кöрзöҥ, Сен каргаган смоква кургап калтыр!22 Иисус каруу jандырып, олорго айтты:— Кудайга бÿдÿгер! 23 Чынын айдадым слерге кем кижи бу кырга «Кöдÿрилип, талайга таштал!» — дейле, jÿрегинде эреҥистелбей,айтканымча болор деп бÿтсе, андый ла болор. 24 Оныҥ учун айдыптурум слерге: мÿргÿп тура, нени де суразагар, сураганымды алдымдеп бÿдÿгер, слерге болор. 25 Мÿргÿп турганыгарда, кижиге ööркöгöнигерди таштап ийигер. Ол тушта теҥеридеги Адагар да кинчектеригерди таштаар. 26 Таштабас болзогор, теҥеридеги Адагар да кинчектеригерди таштабас.